title: Magdalenenberg tcarma
text: Tcarma ontineon ice 740 m- tigir isen 140 naboxa anameon ape tigiyid, don 126 zo rofenkuyud. 131 korik zo kotawayad isen 8 zo tuguboyayad. Tcarma bak 1890 taneatomon zo gamedayar voxen pokolena jwa ixam al griawiyir. Kaljoxara bak 1970-1973 gan Konrad Spindler zo skuyur. Caxafa mawa kum inta ( 8 × 6.5 m- ) idjon ice tcarma al videwenyeyer kire tiyir kotrafa gu lava. Kan ivayevlopa gu -616 zo evlayar. Elakesik arti 37 tanda al kolaniyid inde intagaba evlayana kan mila nuva slamer.